**נוּאל ברקוביץ'** (נולדה ב-2 במרץ 1995) היא שחקנית ישראלית.

ביוגרפיה
--------

ברקוביץ' נולדה בהרצליה, ליוליה שמאלוב-ברקוביץ', וחזי ברקוביץ'. בילדותה ניגנה בפסנתר ואף הופיעה ברסיטלים. למדה בבית הספר היסודי א. ד. גורדון, במגמת מחול ומוזיקה. ב-2013 סיימה את לימודיה בבית הספר התיכון ראשונים, במגמת תיאטרון.

כאשר הייתה בגיל 16, הגיעה ברקוביץ' לכנסת, שם כיהנה אמה כחברת הכנסת, שם היה נוכח צוות צילום של הערוץ הראשון. ברקוביץ' אמרה משהו למצלמה, וחברתה של אמה אמרה לה שהיא רוצה לעשות ממנה כוכבת. היא התקבלה לסוכנות ADD, ובאמצעות הסוכנות השיגה את התפקיד הגדול הראשון שלה, כשכיכבה בתור שביט ונטורה בסדרה הקומית "המופע של שביט ונטורה" בערוץ דיסני.

בשנים 2013–2015 שירתה בצה"ל בקריה.

באוקטובר 2021 קיבלה תואר ראשון בממשל ובמשפטים מהמרכז הבינתחומי הרצליה.

קריירה
------

תפקידה הראשון של ברקוביץ' בטלוויזיה היה בשנת 2007, בעונה השנייה של תוכנית האירוח "שיחה צפופה" ששודרה בערוץ ניקלודיאון.

בשנת 2012 החלה לשחק בתפקיד ראשי בסדרת הקומית לילדים "המופע של שביט ונטורה" בערוץ דיסני, בתפקיד שביט ונטורה.

בשנים 2012–2013 שיחקה בתפקיד משני למשך שתי עונות בסדרת הילדים והנוער בערוץ דיסני, "יומני החופש הגדול" בתפקיד דנה.

בשנת 2015 נכללה ברקוביץ' ברשימת "הכוכבים המבטיחים של 2015" של מגזין פנאי פלוס. באותה שנה החלה לשחק בעונתה השנייה של סדרת הנוער של ערוץ הילדים בYes "שוברי גלים" בתפקיד דפני.

ב-2016 ברקוביץ' לוהקה לסרט "כמעט מפורסמת" ובאותו חודש החלה להצטלם אליו. הסרט מתבסס על סדרת ספרים שכתבה מיכל בכר, בעלת אותו השם. באותה שנה השתתפה בסדרת הנוער "פלאשבק".

בנוסף לקריירת המשחק של ברקוביץ', היא גם השתתפה במספר פרסומות לשירותי בריאות כללית, ישראל פלוס השקה של ערוץ 9, וקמפיין תיירות ישראל בערוץ האופנה.

בשנת 2017 היא שיחקה בסדרה "אחותי קפצה כיתה".

באוגוסט 2021 יצא לאקרנים הסרט "שמלת השבת של חנה'לה" בו גילמה את גילי.

חיים אישיים
-----------

בשנים 2013–2020 הייתה בזוגיות עם הכדורגלן דור מיכה.

פילמוגרפיה
----------

קולנוע| שנה | שם | דמות |
| --- | --- | --- |
| 2017 | כמעט מפורסמת | דנה |
| 2021 | שמלת השבת של חנה'לה | גילי |

טלוויזיה| שנה | סדרה | דמות | הערות |
| --- | --- | --- | --- |
| 2007 | שיחה צפופה | ילדה | חברת פאנל. |
| 2012 | המופע של שביט ונטורה | שביט ונטורה | תפקיד ראשי |
| 2012-2013 | יומני החופש הגדול | דנה | תפקיד ראשי |
| 2015-2016 | שוברי גלים | דפני | תפקיד ראשי, עונה 2 |
| 2016 | פלאשבק | אור קרן | תפקיד ראשי |
| 2017 | אחותי קפצה כיתה | ימית | דמות משנית |

קישורים חיצוניים
----------------

* נואל ברקוביץ', ברשת החברתית פייסבוק
* נואל ברקוביץ', ברשת החברתית אינסטגרם
* נואל ברקוביץ', במיזם "אישים" לתיעוד היצירה הישראלית
* נואל ברקוביץ', במסד הנתונים הקולנועיים IMDb (באנגלית)
* נואל ברקוביץ', באתר "אידיבי", מאגר הידע העברי לקולנוע ישראלי ועולמי
* אתר למנויים בלבד סמדר שיר, המופע של נואל, באתר "ידיעות אחרונות", 25 בנובמבר 2016
* אתר למנויים בלבד רז שכניק, עולה כיתה, באתר "ידיעות אחרונות", 26 בדצמבר 2019

הערות שוליים
------------

1. ↑  נואל ברקוביץ', במיזם "אישים" לתיעוד היצירה הישראלית
2. ↑  אלקנה שור, ערוץ הכנסת: נואל ברקוביץ' היא כוכבת הילדים הבאה, באתר nrg‏, 2 ביוני 2012
3. ↑  נורית דברת, ‏"אלה שהרסו את התדמית שלי, ישלמו על זה, באתר גלובס, 1 ביוני 2010
4. ↑  Nuel Barkovich / נואל ברקוביץ', באתר www.add-ca.com (ארכיון)
5. 1 2  מיכל טראוריג, רעות מתתיהו־ארגון, בתופים ובמחולות: הכוכבים המבטיחים של 2015, במדור "פנאי פלוס" באתר ynet‏, 24 במאי 2015
6. ↑
7. ↑  מירב קריסטל, אסי עזר ומייקל לואיס ינחו בניקלודיאון, באתר ynet, 18 באפריל 2007
8. ↑  גלי פיאלקוב, עכבר העיר אונליין, המופע של שביט ונטורה: נא להרחיק את הילדים, באתר הארץ, 31 במאי 2012
9. ↑  גלי פיאלקוב, עכבר העיר אונליין, יומני החופש הגדול: כיף קליל לסוף הקיץ, באתר הארץ, 20 באוגוסט 2012
10. ↑  פרסום ראשון: הסרט החדש של נואל ברקוביץ'
11. ↑  Nuel Barkovich / נואל ברקוביץ', באתר www.add-ca.com (ארכיון)
12. ↑  ‏נעים להכיר: נואל ברקוביץ' – הצמודה של דור מיכה, באתר ספורט1, 14 בספטמבר 2015
13. ↑  ערן סויסה, כוכבת הילדים וכוכב הכדורגל נפרדו, באתר ישראל היום, 30 באפריל 2020